****

**ELŐTERJESZTÉS**

**Az EVAT Zrt és leányvállalatai energiatakarékosság jegyében bevezetett intézkedéseiről**

**Tisztelt Közgyűlés!**

Az Energia Vészhelyzeti Ideiglenes Bizottság felhívására, az önkormányzati tulajdonú gazdasági társaságok és intézmények takarékossági intézkedési terveket dolgoztak ki az energiafelhasználásaik csökkentése érdekében. A fűtési szezon beköszöntével a tervek megvalósítása is megkezdődött. Az EVAT Zrt és leányvállalatai az energiatakarékosság jegyében, az általános takarékossági intézkedések (mint: ingatlanok energia auditja, nem állandó jelleggel használt épületrészek fűtésének kikapcsolása, világítótestek LED fényforrásra történő cseréje, fűtésre is alkalmas klímaberendezések üzemeltetése, stb) foganatosítása mellett, alábbiak szerinti egyedi intézkedéseket vezették be:

**1, EVAT Zrt**

- Az irodai munkafolyamatok átszervezésével, racionalizálásával, a munkavállalók szabadságait is érintő munkáltatói rendelkezéssel, illetve a heti munkaidő részbeni átszervezésével, társaság székhelyén, a Zalár u. 1-3. szám alatti irodaházában, 2022.11.01-től kezdődően, 2023.04.01-ig tervezetten bevezetésre került a 4 napos munkahét. Az intézkedés értelmében, a pénteki rövidített munkanapon -a parkolóőrök irodája kivételével- az irodaház zárva tart, így mind a fűtés, mind a villamos energiafelhasználás tekintetében jelentősebb megtakarítás várható, a cég feladatainak változatlan színvonalon történő ellátása mellett.

- A társaság telephelyein üzemeltetett kiállítóhelyek, a Kopcsik Marcipánia, és a Tűztorony Játszóház, tekintetében kidolgozás alatt van, a 2022.12.01-től bevezetendő „*igény vezérelt működési és nyitvatartási rend*” amely a valós igénybevételhez igazodó üzemeltetés alapján jelentős energiamegtakarítást eredményez.

- A társaság alaptevékenységét jelentő jelenlegi 100%-ban gázalapú távhőszolgáltatás gázfüggőségének csökkentése érdekében:

* pályázatra alkalmas, komplex energetikai tanulmány megrendelése Eger adottságai figyelembevételével, az elérhető valamennyi technológiai megoldásokra kiterjedően, költség-haszon elv szerinti rangsorban.
* lokális energia közösség létrehozása érdekében tervező-szervező, előkészítő és megalapozó tevékenység elindítása, és abban szakmai vezető szerep betöltése.

**2, Agria Humán Kft**

- Az Iskola u. 2. szám alatti ingatlanunkban (ex 12-es iskola) a papírüzemi tevékenységüket ideiglenesen, a fűtési szezon alatt felfüggesztették, ezért távhőszolgáltatásra vonatkozó szerződésüknek felmondását kezdeményezték az szolgáltató EVAT ZRt-nél.

- Az Ady E. u. (nem távfűtéses) telephelyünkön a szükséges átalakításokat követően a papírüzem átköltöztetését megkezdték, november második felétől tevékenységünket ezen telephelyen folytatják.

**3, Városgondozás Kft és leányvállalatai**

- A Homok u. 26. alatti irodaház fűtéskorszerűsítése – kazáncsere.

- Nyílászárók utólagos szigetelése a Bródy u telephelyen.

- Gépjárműhasználat engedélyezésének központosítása – szigorító intézkedések bevezetése.

**4, Eger Termál Kft**

- Tervezetten 2022.12.31-től, az Arnaut Pasa Fürdője Kft beolvadását követően jogutódként folytatja működését.

- A Termálfürdő VII-es medence fölé a hőlégtartásos sátor nem lett felállítva, a jelenlegi használatra vonatkozó igények alapján, tekintettel a gázfűtásre, az üzemeltetése gazdaságtalan.

- Az irodaként használt helyiségekbe, ahová lehetséges volt, az átmeneti időszak fűtésének biztosítására split hűtő-fűtő klíma berendezések kerültek kiépítésre.

- A Termálfürdőben üzemeltetett medencék számát és a kapcsolódó egyéb ingatlanhasználatot (öltözők raktárak stb.) csökkentették.

**5, Arnaut Pasa Fürdője Kft**

- Tervezetten 2022.12.31-től önálló társaságként történő működését megszünteti, az Eger Termál Kft-be jogutódlással történő beolvadással

**6, Média Eger Kft**

- Az irodaként használt helyiségeink összevonásával a cég elhelyezésére szolgáló épület egyik szárnyát kiürítették, a fűtését lezárták.

**7, Városfejlesztési Kft**

- Tervezetten 2022.12.31-től, a TISZK beolvadását követően jogutódként folytatja mindkét társaság tevékenységét.

**8, TISZK NP Kft**

- Tervezetten 2022.12.31-től önálló társaságként történő működését megszünteti, az Egri Városfejlesztési Kft-be jogutódlással történő beolvadással

**9, Agria-Film Kft**

- Uránia Mozi és Rendezvényközpont: tetőszerkezet hőtartó képessége szinte nullával, így nem üzemeltetik napi szinten se moziként, se rendezvény-központként az intézményt addig amíg az energetikai korszerűsítés és a tető szigetelése, vagy cseréje meg nem történik.

- Agria Mozi: Jelenleg a termek hűtő - fűtő vezérlése a plázánál van, melyet átalakítása van folyamatban, hogy az aktuális nézőszámnak, előadásszámnak és termek üzemelési számának megfelelő hőmennyiséget biztosítsa, illetve folyamatos a világítótestek cseréje LED-es világítótestekre.

- Márai Központ esetében a holt időszakban a temperáló fűtést vizsgálata zajlik, hogy miként lehet akár teljesen elhagyni az épület állagának megóvásával együttesen.

Eger, 2022. november 15.

Tisztelettel:

Juhász Ádám

elnök